Сярод намінантаў прэміі за 2014 год апроч лаўрэата былі выбітны беларускі гісторык, аўтар кнігі “Сцягі Оршы” Анатоль Грыцкевіч, ініцыятар стварэння музея жывой гісторыі “Панёманскае гарадзішча” і фэсту раннесярэднявечнай культуры “З варагаў у грэкі” Павел Дарафей, вядучы краязнаўчай тэлеперадачы”Новыя падарожжы дылетанта” Юры Жыгамонт і кіраўнік арт-суполкі імя Тадэвуша Рэйтана, каардынатар валанцёрскай дзейнасці ў вёсцы Грушаўка Ляхавіцкага раёну Брэсцкай вобласці Зміцер Юркевіч.